
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης δώδεκα (12) στρεμμά¬ 
των στη θέση «ΚΑΡΙΝΤΑ» περκρερείας κοινότητας 
Πύργου Ν. Χίου. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητά που βρίσκεται εντός του ρυμο¬ 
τομικού σχεδίου του Δήμου Αγίας Παρασκευής (Ν. 
Αττικής). 

ΑΠΟΦΑΣΕΙΣ 

Τροποποίηση σχεδίου με δημιουργία πεζοδρόμου και 
πάρκου στο Α.Κ. 174/Ο.Τ. 26 στον Καλαμώνα Ν. 
Δράμας. 

ΑΝΑΚΟΙΝΩΣΕΙΣ 

Ειδοποίηση της Ανών. Εταιρείας με την επωνυμία «Ορ¬ 
γανισμός Τηλεπικοινωνιών της Ελλάδος Α.Ε.» (ΟΤΕ) 
νόμιμα εκπροσωπουμένης, για τη γενομένη απ’ αυ¬ 
τήν παρακατάθεση αποζημιώσεως απαλλοτριωθέ- 
ντων ακινήτων για ρυμοτομία στο Δήμο Αμαρουσίου 
Αττικής..·· 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 535 Π) 

Κήρυξη αναδασωτέας έκτασης δώδεκα (12) στρεμμάτων 
στη θέση «ΚΑΡΙΝΤΑ» περκρερείας κοινότητας Πύργου 
Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 


κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της χώρας» και 
ειδικώτερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αριθ. 508/23.3.93 εισήγηση της Δ/νσης Δασών 
Χίου με την οποία προτείνει να κηρυχθεί αναδασωτέα κοι¬ 
νοτική δασική έκταση εμβαδού 12 στρεμμάτων που εκ¬ 
χερσώθηκε και περιφράχθηκε παράνομα, αποφασί¬ 
ζουμε: 

Κηρύσσουμε αναδασωτέα με σκοπό την διατήρηση του 
χαρακτήρα της ως δασικής έκτασης που εκχερσώθηκε και 
περιφράχθηκε παράνομα, εμβαδού δώδεκα (12) στρεμ¬ 
μάτων που βρίσκεται στη θέση «ΚΑΡΙΝΤΑ» περκρερείας 
κοινότητας Πυργίου Ν. Χίου. 

Προσδιορίζεται απά τα στοιχεία (Α-Β-Γ-Δ-Ε-Ζ-Η-Α) 
και έχει όρια: 

Ανατολικά: Με κοινοτική δασική έκταση, 

Δυτικά: Με δρόμο και κοινοτική δασική έκταση και πέ¬ 
ραν αυτής τη θάλασσα, 

Βόρεια: Με κοινοτική δασική έκταση, 

Νότια: Με αγροτική έκταση και εκχερσωθείσα κοινοτική 
δασική έκταση, όπως φαίνεται στο συνημμένο τοπ. διά¬ 
γραμμα κλιμ. 1:1000 και το απόσπασμα χάρτη της περιο¬ 
χής κλιμ. 1:20:000 τα οποία αποτελούν αναπόσπαστο μέ¬ 
ρος της απόφασης αυτής. > 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 24 Μαρτίου 1993 
Ο Νομάρχης 
ΣΕΡΓΙΟΣ ΤΣΙΦΤΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Αγίας Παρασκευής (Ν. Αττικής). 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του ν. 880/1979» (Α' 138) όπως τροποποι¬ 
ήθηκε με το από 19.6.1987 π. δ/γμα (Δ 592). 

3. Τις διατάξεις του π.δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον ν. 880/1979» (Α' 154), όπως τροποποιήθηκε με το υπ' 
αριθμόν 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Καθορισμός αρμοδιοτήτων του Υφυπουργού Πε¬ 
ριβάλλοντος Χωροταξίας και Δημοσίων Έργων Χρήστου 
Κατσιγιάννη» (Β' 744). 

6. Την 34369/1992 αίτηση της Αιμιλίας Μπλούνα ενερ- 
γούσης ως πληρεξούσιας των Νικολάου - Διομήδη Πε- 
τσάλη - Διομήδη, Μαρίνας - Έμιλυ Πετσάλη - Διομήδη και 
Αλεξίας - Ιζόλδης Πετσάλη - Διομήδη. 

7. Την 423/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 37331/12.8.1992 απόφαση του Υφυπουργού 
Περιβάλλοντος Χωροταξίας και Δημοσίων Έργων, για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
27.4.1991 π.δ/γμα (Δ' 252) από το βαρυνόμενο ακίνητο, 
που βρίσκεται εντός του ρυμοτομικού σχεδίου Δήμου Κη¬ 
φισιάς (Ν. Αττικής) και ειδικότερα επί της Λεωφόρου Κη¬ 
φισίας και της οδού Δεληγιάννη αρ. 28, για το οποίο έχει 
εκδοθεί ο 3631 /1992 σχετικός τίτλος δικαιώματος μετα¬ 
φοράς συντελεστή δόμησης στο όνομα των Νικολάου - 
Διομήδη Πετσάλη - Διομήδη, Μαρίνας - Έμιλυ Πετσάλη - 
Διομήδη και Αλεξίας - Ιζόλδης Πετσάλη - Διομήδη σε άλλο 
ακίνητο (ωφελούμενο) που βρίσκεται εντός του ρυμοτομι¬ 
κού σχεδίου του Δήμου Αγίας Παρασκευής (Ν. Αττικής) 
και επί της οδού Γαρυττού αρ. 158 για το οποίο υφίσταται 
δικαίωμα πραγματοποίησης της μεταφοράς συντελεστή 


δόμησης υπέρ του Γεωργίου Μακριδάκι, όπως το ωφελού¬ 
μενο ακίνητο φαίνεται με στοιχεία Α,Β,Γ,Δ,Α, στο σχετικό 
πρωτότυπο διάγραμμα σε κλίμακα 1:50 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 97136/1992 πράξη του και που αντίτυπό 
του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 69,05 
τ.μ. που αντιστοιχεί σε 4,13 τ.μ. από ισόγειο του βαρυνο- 
μένου ακινήτου. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 230,175 τ.μ. 

β) Ποσοστό κάλυψης: 48% 

γ) Συντελεστής δόμησης: 1,3 

δ) Μέγιστο επιτρεπόμενο ύψος του ανεγερθησομένου 
κτιρίου: δέκα τρία μέτρα και πενήντα εκατοστά του μέ¬ 
τρου (13,50 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 97136/ 

1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στη μερίδα των δικαιού¬ 
χων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 3631 / 
1992 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2 

Ακυρώνεται ο 3631/1992 ονομαστικός τίτλος δικαιώμα¬ 
τος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 29 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


:·Κ-~νΜΐ 

ΑΠΟΦΑΣΕΙΣ 

Αριθ. ΤΠ-ΠΕ 450 (3) 

Τροποποίηση σχεδίου με δημιουργία πεζοδρόμου και 
πάρκου στο Α.Κ. 174/Ο.Τ. 26 στον Καλαμώνα Ν. Δρά¬ 
μας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του ν.δ/τος της 17 Ιουλίου 1928 όπως 
μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του α.ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ' αριθ. 
1018/71 ν.δ/γμα (ΦΕΚ 220/Α) και με την παρ. 3 του άρ¬ 
θρου 34 του ν. 1577/85 (ΦΕΚ 210/Α). 

3. Τις διατάξεις του υπ' αρ. 183/1986 π.δ/τος (ΦΕΚ 
70/Α). 

4. Την υπ’ αριθ. 34/1992 γνωμοδότηση του Κοινοτικού 
Συμβουλίου Καλαμώνα. 

5. Την υπ' αριθ. 4/4.2.93 γνωμοδότηση του Συμβουλίου 


Χωροταξίας, Οικισμού και Περιβάλλοντος νομού Δράμας, 
αποφασίζουμε: 

1. Εγκρίνεται η τροποποίηση του ρυμοτομικού σχεδίου 
Καλαμώνα Ν. Δράμας στο οικοδομικό τετράγωνο 26, με 
δημιουργία πεζοδρόμου και πάρκου στο οικόπεδο α.κ 174 
όπως εμφανίζεται στο συνημμένο διάγραμμα που θεωρεί¬ 
ται από την Προϊσταμένη του Τμήματος Πολεοδομίας και 
Πολεοδομικών Εφαρμογών. 

2. Από τις διατάξεις αυτής της απόφασης δεν προκαλεΐ- 
ται δαπάνη σε βάρος του προϋπολογισμού της Κοινότητας 
Καλαμώνα. 

3. Η απόφαση αυτή μαζί με το τοπογραφικό διάγραμμα 
που την συνοδεύει να δημοσιευτεί στην Εφημερίδα της 
Κυβερνήσεως. 

Δράμα, 3 Μαρτίου 1993 

Ο Νομάρχης κ.α.α. 

Ο Διευθυντής 
ΒΑΣΙΛΕΙΟΣ ΑΡΒΑΝΙΤΙΔΗΣ 

ΑΝΑΚΟΙΝΩΣΕΙΣ 

Αριθ. 925 (4) 

Ειδοποίηση της Ανών. Εταιρείας με την επωνυμία «Οργα¬ 
νισμός Τηλεπικοινωνιών της Ελλάδος Α.Ε.» (ΟΤΕ) νό¬ 
μιμα εκπροσωπουμένης, για τη γενομένη απ' αυτήν πα¬ 
ρακατάθεση αποζημιώσεως απαλλοτριωθέντων ακινή¬ 
των για ρυμοτομία στο Δήμο Αμαρουσίου Αττικής. 

Σύμφωνα με τις διατάξεις των άρθρων 7 και 8 του Ν.Δ. 
797/71 «περί αναγκαστικών απαλλοτριώσεων» γνωρί¬ 
ζουμε στους παρακάτω αναφερόμενους, δηλ.: α) αυτούς 
που έχουν ή αξιώνουν δικαιώματα κυριότητος επί οικοπε- 
δικής εκτάσεως που απαλλοτριώθηκε προς εφαρμογήν 
του ρυμοτομικού σχεδίου του Δήμου Αμαρουσίου Αττικής 
(διατάγματα από 31-1-70 και 7-9-81) ως η 11/1987 
πράξη προσκυρώσεως-τακτοποιήσεως και αναλογισμού 
αποζημιώσεως της Υηηρεσίας Πολεοδομίας Δήμου Αμα¬ 
ρουσίου. Το απαλλοτριωθέν έχει συνολικό εμβαδό 912,50 
μ2 (ρυμοτομούμενο) και βρίσκεται πάνω στην υπό διάνοι- 
ξιν οδό Σολωμού στα 497Α και 497Β Ο.Τ. της κτηματικής 
περιφέρειας του Δήμου Αμαρουσίου Αττικής απεικονίζε¬ 
ται δε στο διάγραμμα της άνω υπηρεσίας Πολεοδομίας 
που συνοδεύει την 11/1987 πράξη αναλογισμού και β) 


τους τυχόν δανειστές που έχουν εγγράφει βάρη ή κατα¬ 
σχέσεις επί του απαλλοτριωθέντος ή τρίτους διεκδικητές 
τούτου, ότι, η καθορισθείσα με την 435/1991 απόφαση 
του Μονομ. Πρωτοδικείου Αθηνών, που εκδόθηκε κατό¬ 
πιν δίκης μεταξύ του ΟΤΕ και των: 1) Κληρονόμων Δημ. 
Σμαήλου και 2) του Δήμου Αμαρουσίου, οι οποίοι αξιώνουν 
δικαιώματα πάνω στην απαλλοτριωθείσα παραπάνω ανα- 
φερόμενη έκταση, βάσει της τιμής μονάδος αποζημίωση 
του απαλλοτριωθέντος ακινήτου (έδαφος μόνο) από δρχ. 
59.312.500 παρακατατέθηκε στο Ταμείο Παρακαταθη¬ 
κών και Δανείων Αθηνών, υπέρ του δικαιούχου ή των δι¬ 
καιούχων που θα αναγνωρισθούν νόμιμα, με την επιφύ¬ 
λαξη κάθε δικαιώματός μας και εκδόθηκε το 1845/ 
30-3-93 γραμμάτιο σύστασης παρ/κης του παραπάνω 
Ταμείου Παρ/κών για το ποσό τούτο των δρχ. πενήντα εν¬ 
νέα εκατομμυρίων τριακοσίων δώδεκα χιλιάδων πεντακο- 
σίων δραχμών (59.312.500) το οποίο γραμμάτιο κρατή¬ 
θηκε από το άνω Ταμείο Παρ/κών και θα εξοφληθεί στους 
δικαιούχους που θ’ αναγνωρισθούν δικαστικώς και προ¬ 
σκομίσουν τη σχετική περί τούτου απόφαση. 

Ο Πρόεδρος Δ.Σ. 

ΝΙΚΟΛΑΟΣ ΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




